text: Antallet af solcelleanlæg eksploderet 
  18 juli 2014 kl. 13.54
  I 2012 var der 6000 solcelleanlæg i Sydjylland. Nu er der 20.000.
  I dag er det lyst i 16 timer og 43 minutter.
  Hos flere og flere betyder det mere og mere.
  For der er nemlig penge i lyset, og antallet af solcelleanlæg er nærmest eksploderet de seneste to år.
  I gennemsnit bliver der installeret næsten 22 nye solcelleanlæg hver eneste dag i Syd- og Sønderjylland, så antallet er nu ca. 20.000.
  Solceller er penge ned i lommen. Men man skal tænke sig om for at for mest muligt ud af dem:
  F.eks. vaske op og vaske tøj når solen skinner ? eller udskyde det en dag, hvis det er gråvejr og vejrudsigten lover sol i morgen.
  Hitliste over kommuner, hvor der er flest solcelle-anlæg opstillet:
  1. Vejle 2501 anlæg (21225 kW)2. Horsens 1795 anlæg (10031 kW)3. Varde 1705 anlæg (11414 kW)4. Esbjerg 1667 anlæg (10936 kW)5. Hedensted 1653 anlæg (9081 kW)6. Kolding 1613 anlæg (10983 kW)7. Sønderborg 1603 anlæg (14697 kW)8. Aabenraa 1404 anlæg (9316 kW)9. Tønder 1377 anlæg (10953 kW)10. Haderslev 1370 anlæg (8929 kW)11. Vejen 1211 anlæg (6901 kW)12. Fredericia 795 anlæg (4859 kW)13. Billund 751 anlæg (4712 kW)14. Fanø 136 anlæg (625 kW)Kilde: Energinet, opdateret 5. maj 2014
  
  